****

**Sociálno-psychologický tréning I.**

***Sociálno-psychologický tréning pripravuje pracovníkov na oblasť práce s ľuďmi.***

***Výcvikovou formou*** *kurzu získa základné komunikačné zručnosti,
ako dôležitý predpoklad pre prácu s klientom v prostredí interakčných sociálnych väzieb.*

***Cieľom je*** *zefektívnenie komunikácie na základe lepšieho poznania a porozumenia základných prejavov a taktiež zvládanie konfliktov ako aj predchádzanie záťaže prostredníctvom uplatňovania adekvátnych asertívnych zručností a techník asertívneho správania, identifikácia jednotlivých typov manipulácie a výber základných stratégií na ich elimináciu.*

****

## **Obsah tréningu**

* podstata a účel sociálno-psychologického tréningu, zásady práce
so skupinou, stanovenie pravidiel, očakávania
* zahrievacie sebaspoznávacie aktivity s využitím sociálnej spätnej väzby a interpersonálna percepcia
* základy komunikácie - druhy a formy komunikácie, úlohy, význam a cieľ komunikácie
* empatia ako významná súčasť interpersonálnej interakcie
* asertivita - asertívne práva a asertívne techniky
* manipulácia – typy, techniky eliminácie
* spätná väzba -  jej pravidlá a techniky
* vybrané aplikácie sociálno-psychologického tréningu v spoločenskej oblasti

****

## **CieĽOVÁ SKUPINA**

Kurz je určený pre všetkých, ktorí pracujú v oblasti práce s ľuďmi v rôznych oblastiach spoločenskej praxe alebo sa pripravujú na takúto prácu.

****

## **Lektorka: Mgr. Eva Lacková, PhD. –** *lektorka, psychologička, ktorá má skúsenosti z oblasti poradenskej, klinickej, školskej psychológie. Vedie prednášky, semináre, tréningy zamerané na klinickú psychológiu, poradenskú psychológiu, poruchy psychického vývinu, patopsychológiu, poradenské systémy, psychológiu kreativity, sociálno-psychologický tréning.*

## **Absolvent kurzu**

Absolvent kurzu získa zručnosti, ktoré sú predpokladom ku kvalifikovanému výkonu práce s ľuďmi. Ovláda poznatky v oblasti efektívnej komunikácie, asertivity, interpersonálnej percepcie, kooperácie, riešenia konfliktov, stratégie reagovania na problémové situácie.

## **Doklad o ukončení:** **osvedčenie**

Prihlášku na kurz nájdete [www.kurzy.umb.sk](http://www.kurzy.umb.sk)

Vyplnenú prihlášku je potrebné zaslať na adresu kurzy@umb.sk.

Pre bližšie informácie kontaktujte **Mgr. Petra Žaludová**, petra.zaludova@umb.sk, 048/446 11 18

**Univerzita Mateja Bela v Banskej Bystrici, Rektorát, Národná 12, 974 01 Banská Bystrica**